Marika:  "Kui siis viimasel hetkel meenunud stardieelne pilt on ka üles võetud kuuleme valjuhäälditest, et jäänud on veel vaid 5 min. No ei ole ju normaalne, või vist siiski on ka. Kei on hea sõber ja ütleb et viskab mu riietekoti ise pakihoidu, jooksku ma starti, mulle on see ju tähtsam. Kiire julgustav kalli ja tuleb minna. 1 minut stardini ja mina jooksen. Stardigruppe eraldavad piirded on  eemaldatud ja rahvas stardikoridoris on hakanud ettepoole liikuma, iga vaba ruutmeeter saab suusatajat täis. 30 sekundit stardini, leian oma stardigrupi väravakoha, aga olen juba jäänud startijate sekka kellel seljal numbrid 4500-5500. Hüppan suuskadele ja käibki pauk! Õhus vibreerib pinge, tuhandete inimeste hingeaur ja maratoni hümn.